Diari Oficial de la Generalitat Valenciana


Sumari del DOGV 7792, del 27-05-2016 (2016/3266)

RESOLUCIÓ de 6 de maig de 2016, de la Conselleria d'Hisenda i Model Econòmic, per la qual s'autoritza modificar les dades descriptives de la línia s8086, «Plans d'Acció per a la Reindustrialització de la Comarca del Camp de Morvedre» del programa 722.20, Política Industrial de la Conselleria d'Economia Sostenible, Sectors Productius, Comerç i Treball. Expedient número 11.004/16-028.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7792

Data del DOGV
:   27-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3266


Data del document
:   06-05-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 6 de maig de 2016, de la Conselleria d'Hisenda i Model Econòmic, per la qual s'autoritza modificar les dades descriptives de la línia s8086, «Plans d'Acció per a la Reindustrialització de la Comarca del Camp de Morvedre» del programa 722.20, Política Industrial de la Conselleria d'Economia Sostenible, Sectors Productius, Comerç i Treball. Expedient número 11.004/16-028. [2016/3266]  
L'annex de transferències i subvencions de capital del programa 722.20, Política Industrial, inclou la línia de concurrència competitiva S8086, «Plans d'Acció per a la Reindustrialització de la Comarca del Camp de Morvedre», que es va incloure per esmena en el procés d'aprovació del pressupost a fi de fomentar plans d'acció local destinats a millorar la competitivitat i la sostenibilitat econòmica, social i mediambiental en els sectors industrials, així com inversions industrials i ajudes a col·lectius afectats per processos de deslocalització industrial en el Camp de Morvedre.  
En relació amb les dades descriptives d'aquesta, en l'apartat de beneficiaris consta una referència genèrica a l'esmentada comarca, per la qual cosa la Conselleria d'Economia Sostenible, Sectors Productius, Comerç i Treball a fi de poder gestionar els crèdits amb què es va dotar la línia, planteja la necessitat d'aclarir i especificar el tipus de beneficiaris que poden tindre accés a les ajudes, que comprén tant empreses com institucions i organismes que puguen tindre incidència en la reactivació de la zona.  
A aquest efecte, i ja que es manté en tot cas la finalitat i la resta de dades essencials de la línia i es respecten els principis de publicitat, concurrència i objectivitat, en virtut del que disposa l'article 20 de la Llei 11/2015, de Pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
  
Primer  
Modificar, en l'annex de transferències i subvencions de capital del programa 722.20, Política Industrial, la dada relativa als beneficiaris de la línia de concurrència competitiva S8086 «Plans d'Acció per a la Reindustrialització de la Comarca del Camp de Morvedre», en els termes següents:  
  
Redacció actual: Redacció modificada:  
Beneficiaris previstos: comarca Camp de Morvedre Beneficiaris previstos: Empreses, ajuntaments, associacions, organismes i institucions sense fi de lucre  
  
  
  
València, 6 de maig de 2016.- El conseller d'Hisenda i Model Econòmic: Vicent Soler i Marco.